  Майя Бывальцева Трос нылпиосын ужрадъёсты ортчытон понна Удмуртиысь муниципал ёросъёслэн но кар округъёслэн тӧрооссы нимаз кылкутон нуыны кулэ. Аппарат кенешонын «Что? Где? Когда?» чемпионатэ пыриськись пиналъёс отравиться кариськемъя учырез эскерон дыръя туннэ, 10-тӥ куартолэзе, сыӵе малпанзэ вераз улосвыл кивалтэтлэн тӧроезлэсь ужзэ быдэсъясь Виктор Савельев. Элькун тӧролэсь ужзэ огдырлы быдэсъясь со кичӧлтонлы дурбасьтӥз но пусйиз, соку лыдэ уз басьтӥськы, ужрадэз тӧрлыкъёс ортчыто яке «частник». «Вераське асьтэ ужбергатӥсьёсын — тӥляд, со Ижкарын но мукет каръёсын, тӥляд вань лыдметты со площадкаосын, со объектъёсын, кытын пиналъёс луыны быгато», — вераз улосвыл кивалтӥсь. Александр Бречалов нимаз вазиськиз Ижкарлэн тӧроезлы Юрий Тюринлы: «Юрий Александрович, югдурез сэрттэ-пертче но йылпумъянъёс лэсьтэ». Солэсь азьвыл Виктор Савельев Ижкар тӧрлыкъёсты ужрадэз ортчытонэз ӧз чаклалэ но секыт учыр кылдон интые бер вуизы шуыса куаретӥз. Тодэ вайытом, 2-тӥ куартолэзьысен «Что? Где? Когда?» чемпионатэ пыриськись 82 пиналъёсты но сиськонниын ужась 5 адямиез эмъяськонние интыязы. «Дружба» лагерьысь сиськоннилэсь кивалтӥсьсэ Россилэн Уголовной кодексысьтыз 236-тӥ ёзэтъя («санитарно-эпидемиологической куронъёсты тӥян») янгыше уськытӥзы. Отравиться кариськем нылпиосты эмъюртысь 6-тӥ куартолэзе лэзизы ни.  Тегъёс: Политика ВикторСавельев Удмуртия пиналъёс АлександрБречалов  